Затым вучні наведалі помнік “Востраў слёз”, прасачылі яго гісторыю. Вельмі ўразіла скульптура анёла, які плача, бо не змог выканаць сваю місію — уратаваць воінаў ад смерці. Пасля наведалі галоўны праваслаўны храм Мінска — Свята-Духаў кафедральны сабор, каб ушанаваць памяць воінаў-афганцаў, палюбавацца архітэктурнай прыгажосцю сабора і ўбачыць свяшчэнную рэліквію — цудатворны абраз Божай Маці Мінскай.